嫩凉初霁秋容,山肴野蔌
露溢金茎, 风翔玉宇, 嫩凉初霁秋容。 山肴野蔌, 聊快一尊同。 正值大田多稼, 临邛隘、酒客憧憧。 追随处, 杯盘狼藉, 野草荫长松。 新词, 何所似, 金声应铎, 玉气腾虹。 时来终宦达, 休怨苍穹。 顾我蹉跎老矣, 飘素发、衰态龙钟。 心犹壮, 会看文度, 独步大江东。
嫩阴成幄,薰风转林薄
好山横翠幕。 更一水流烟, 嫩阴成幄。 薰风转林薄。 笑劳生底事, 漫嗟离索。 霞觞细酌。 尽流年、青镜易觉。 算芙蓉、玉井香翻, 不减旧阶红药。 寂寞。 草玄空老问字人稀, 也胜投阁。 骑鲸后约。 追汗漫, 记寥廊。 便风帆高挂, 云涛千里, 谁道蓬壶水弱。 任蟠桃、满路千花, 自开自落。
嫩沙拂拂涨痕添,想见故溪
翠阴融尽毵毵雪。 惨淡花明灭。 嫩沙拂拂涨痕添。 想见故溪、绿到草堂前。 夕阳红透樱桃粒。 掩映深沈碧。 成都事事似江南。 只是香衾、两处受春寒。